สภาผู้บริโภคฯ เตรียมฟ้องศาลปกครองคุ้มครองฉุกเฉินกรณี TRUE ควบ DTAC
สภาองค์กรของผู้บริโภค เตรียมฟ้องศาลปกครองขอคุ้มครองฉุกเฉิน กรณีทรู-ดีแทค และร้อง ป.ป.ช. เหตุ กสทช. ปฏิบัติหน้าที่โดยมิชอบ
สภาองค์กรของผู้บริโภค เตรียมฟ้องศาลปกครอง คุ้มครองฉุกเฉินกรณี TRUE ควบ DTAC
20 ต.ค. 2565

ผู้สื่อข่าวรายงานว่า วันนี้ 20 ต.ค. 65 สภาองค์กรของผู้บริโภค หรือ สอบ. ได้ออกหนังสือโดยระบุว่า สอบ.ผิดหวังกับคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ในประเด็นรับทราบการควบรวมระหว่าง บริษัท ทรู คอร์ปอเรชั่น จำกัด (มหาชน) หรือ TRUE และบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC และเตรียมขอให้ศาลปกครองไต่สวนฉุกเฉิน และมีคำสั่งคุ้มครองฉุกเฉินก่อนมีคำพิพากษา
พร้อมร้องคณะกรรมการคณะกรรมการป้องกันและปราบปรามการทุจริตแห่งชาติ หรือ ป.ป.ช. เหตุกรรมการ กสทช. ปฏิบัติหน้าที่โดยมิชอบ ในการพิจารณาการควบรวมกิจการประเภทเดียวกันในครั้งนี้ โดยเฉพาะประธาน กสทช.ที่มาจากด้านการคุ้มครองผู้บริโภค ถือว่าน่าผิดหวังเป็นที่สุดสำหรับผู้บริโภค นอกจากนี้ก็จะเดินหน้าร้องต่อ ป.ป.ช. เพื่อดำเนินการกับ กสทช.ที่อนุญาตให้ควบรวมในครั้งนี้ด้วย